VEGA + Rytmisk Musikkonservatorium præsenterer

Mærk det opløftende nye af indiepop, singer/songwriter og rap

*Når Rytmisk Musikkonservatorium og VEGA åbner dørene til Ideal Bar den 21. oktober, vil man kunne opleve de tre nye kunstnere, Daniel, Andreas Odbjerg og Padded Paws.*

Kom med i lydlaboratoriet, når RMC og VEGA den 21. oktober lader tre spændende nye kunstnere folde sig ud på Ideal Bars scene.

Aftenens line-up er kurateret af VEGA blandt studerende på RMC. Mads Kjærgaard, der er dimittend fra Music Management – og i dag arbejder som A&R på Sony Music – er aftenens gæstekurator.

Mod fremvisning af gyldigt studiekort kan RMC-studerende købe billetter i døren til 40 kr.

**Daniel**

Forvent et tekstunivers, der er legende, ærligt og præcist. Rytmen er uforlignelig, og live på scenen leverer [Daniel](https://www.facebook.com/DanmarksFinesteDaniel) høj kvalitet, hvor ikke mindst hans erfaring med battle-rap kommer til udtryk.

**Andreas Odbjerg**

[Andreas Odbjerg](https://www.facebook.com/AODBJERG) er aktuel med duoen Moses: "Andreas", som har ep’en *Tryghed er støj* ude nu. Ep’en har fået stor ros, og er blevet til i samarbejde med Shaka Loveless og Xander.

Denne aften optræder Andreas Odbjerg i eget navn med sin bløde popmelodier.

**Padded Paws**

Lo Ersare, der synger og spiller banjo, er den bærende kraft i projektet [Padded Paws](https://www.facebook.com/Padded-Paws-1377046219278513/timeline/?ref=br_rs), der befinder sig i et minimalistisk krydsfelt mellem neddæmpet indierock og eventyrlysten jazz.

**Fakta om koncerten:**

Danmarks fineste Daniel, Andreas Odbjerg + Padded Paws (DK)

Onsdag den 21. oktober 2015 kl. 20.00

Ideal Bar, Enghavevej 40, 1674 Kbh. V

50 kr. + gebyr

Billetter kan købes i dag via VEGAs hjemmeside og Billetnet.

[Læs mere om koncerten og køb billet her.](http://vega.dk/event/19039)

*For yderligere oplysninger kontakt venligst*

Nathasja Lauritsen

Kommunikationsmedarbejder, VEGA

nl@vega.dk